
Татарстан Республикасы Хөкүмәте йортында узган республика киңәшмәсендә Татарстан Республикасы төзелеш, архитектура һәм ТКХ министры Фәрит Хәнифов күп фатирлы йортларга һәм социаль-мәдәни һәм авыл хуҗалыгы объектларына капремонт барышы турында хәбәр итте.

Киңәшмәне видеоконференция режимында барлык муниципаль районнар белән Татарстан Республикасы Президенты Рөстәм Миңнеханов уздырды.

Рөстәм Миңнеханов киңәшмәне ачып хәбәр иткәнчә, республикада ике көн буена Россия Федерациясе Хөкүмәте Рәисе Михаил Мишустин, шулай ук кайбер федераль министрлар эш сәфәрендә булдганнар. Михаил Мишустин Казандагы Республика йогышлы авырулар сырхауханәсе корпусларын төзүнең барышын бәяләгән.

Рөстәм Миңнеханов хәбәр иткәнчә, бу объектта эшләр яхшы оештырылган, иң мөһиме – шул темпны югалтмаска һәм сыйфатлы төзелеш тәэмин итәргә. Август уртасында бу сәламәтлек саклау объекты эшләтеп җибәреләчәк, диде Татарстан Президенты.

Моннан тыш, Рөстәм Миңнеханов искәрткәнчә, кичә Михаил Мишустин һәм аны озата йөрүче затлар, «Алабуга» махсус икътисадый зонасында булып, резидент компанияләрнең гамәлдәге җитештерүләрен караганнар, шулай ук юллар челтәрен үстерү һәм Европа – Көнбатыш Кытай автоюлын салу турында киңәшмә уздырганнар.

Татарстан Республикасы төзелеш, архитектура һәм ТКХ министры Фәрит Хәнифов хәбәр иткәнчә, күп фатирлы йортларга капиталь ремонт программасы буенча гомуми мәйданы 6,5 млн. кв. метр булган 1 064 күп фатирлы йортны ремонтлау планлаштырыла. Программада 41 район катнаша (Әлки, Әтнә, Чүпрәле һәм Кайбыч районнарыннан гайре).

Барлык эшләр җылылык бирү сезоны башланганчы тәмамланырга тиеш.

«Мәгариф» тармагында республикада 4 программа гамәлгә ашырыла. Шулардан гомуми белем оешмаларына (172 объект), ресурс үзәкләренә (17 объект) капиталь ремонт, уку корпусларына һәм тулай тораклар биналарына (3 объект), җылы туалетларга (286 объект) капиталь ремонт каралган. Барлыгы 478 объект.

36 мәктәпкә ремонт планлаштырылган. 10 июльгә эшләр 32 объектта бара. 4 объектта тәмамланган.

Коррекцион мәктәпләргә капиталь ремонт эшләре барлык 3 объектта да бара.

Мәктәпкәчә балалар учреждениеләренә ремонт 87 объектта каралган, эшләр 77 объектта бара. 10 объектта эшләр тәмамланган.

2 мәктәпкәчә балалар учреждениесендә ремонт-реставрация эшләре планлаштырылган. Эшләр дәвам итә.

Республикада ресурс үзәкләренә капиталь ремонт 17 объектта каралган. 16 объектта эшләр дәвам итә, 1 объектта тәмамланган.

«Яшьләр сәясәте» тармагы буенча 3 программа гамәлгә ашырыла: яшьләр үзәкләре биналарына (урыннарына) (5 объект), савыктыру лагерларына (6 объект), яшүсмерләр клубларына (17 объект) капиталь ремонт. Барлыгы 28 объект.

Республикада яшьләр үзәкләре биналарына (урыннарына) капиталь ремонт һәм аларның матди базаларын ныгыту дәвам итә – 4 объектта, 1 объектта эшләр төгәлләнгән.

6 савыктыру лагерында капиталь ремонттан 4 объектта эшләр бара, 2 объектта эшләр тәмамланган.

Яшүсмерләр клубларына (17 объект) капиталь ремонт буенча 16 объектта эшләр бара.

«Сәламәтлек саклау» тармагы буенча 2 программа гамәлгә ашырыла: сәламәтлек саклау объектларына (8 объект); стационарларга (26 объект) капиталь ремонт каралган. Барлыгы 34 объект.

«Мәдәният» тармагы буенча 2 программа гамәлгә ашырыла: мәдәният объектларына (37 объект); мәдәният тармагының мәгариф учреждениеләренә (8 объект) капиталь ремонт каралган. Барлыгы 45 объект.

Эшләр 26 объектта бара, 11 объектта эшләр тәмамланган.

«Авыл хуҗалыгы» тармагы буенча 7 программа гамәлгә ашырыла: ашлык амбарларына (127 объект), ат фермаларына (11 объект), сыер фермаларына (158 объект), машина-трактор паркларына (66 объект), яшелчә-бәрәңге саклагычларга (12 объект), кошчылык фермаларына (12 объект); ветеринария берләшмәләре һәм авыл хуҗалыгы идарәләре биналарына (41 объект) капиталь ремонт планлаштырылган.

Барлыгы 427 объект. Эшләр график буенча бара.

Татарстан Республикасы Төзелеш министры хәбәр иткәнчә, быел Газлаштыру фонды 5 программаны гамәлгә ашырачак.

«Татарстан Республикасы торак пунктларында халыкны су белән тәэмин итү» программасы кысаларында 68,7 км суүткәргеч салынган, 10 скважина борауланган, 10 су җыю манарасы куелган.

«Татарстан Республикасы бюджет учреждениеләрендә казаннарны алмаштыру» программасы буенча 46 объектта 87 казан сүтелгән, 35 объектата 65 казан монтажланган. 43 муниципаль берәмлектәге 65 объектта 113 казан алмаштыру каралган.

«Татарстан Республикасы шәһәрләрендә һәм районнарында индивидуаль җылыту системаларына күчү, блоклы-модульле казаннар кую» программасы буенча 756 күп фатирлы йортта 1 228 фатирны индивидуаль җылыту системасына күчерү карала.

«Татарстан Республикасы торак пунктларында урамнарны яктыртуны торгызу» программасы буенча Татарстан Республикасы торак пунктларында 5 мең 556 яктырткыч куелган, 90,7 км СИП уздырылган.

«Татарстан Республикасы торак пунктларында су җибәрү системасын яңарту» программасы буенча барлык объектларда да эшләр башланган.

Татарстан Республикасы төзелеш, архитектура һәм ТКХ министры хәбәр иткәнчә, 2020-2021 елгы җылылык бирүгә әзерлек эшләре Татарстан Республикасы Министрлар Кабинетының 01.06.2020 г. №445 карары нигезендә алып барыла.

Тагын Фәрит Хәнифов җылылык бирүгә әзерлек буенча торак фондын, социаль объектларны, мәгариф һәм сәламәтлек саклау объектларын әзерләүне мониторинглау турында сөйләде.
ТР Хөкүмәте йортында узган республика киңәшмәсендә Рөстәм Миңнехановка күп фатирлы йортларга һәм социаль объектларга капремонт турында хәбәр иттеләр